cyanic-selkie/wikianc huggingface dataset:
Sejarah Pahang
Pahang Zaman Pra-Sejarah
Dari aspek pertanian, barang dan perkakas buatan orang zaman batu akhir yang telah dijumpai dalam tanah ialah benda yang berupa mata lembing, pisau, sabit, cangkul, tenggala dan lain-lain perkakas ganjil yang dibuat daripada besi zaman dahulu. Tempat yang dijumpai terutamanya di tepi Sungai Lembing, Teluk Lubuk Puai Jong tepi Sungai Lipis. Di Kampung Batu Pasir Garam di tepi Sungai Tembeling, dijumpai pecahan muka gendang zaman dahulu yang diperbuat daripada gangsa. Gendang gangsa ini digunakan oleh orang yang memakai kebudayaan gangsa.Dr. Linehan berpendapat gendang gangsa ini ditukangi di Indo-China dan dibawa dari negeri Funan ke Ulu Tembeling antara kurun Masihi ketiga iaitu dibawa bersama-sama dengan perkakas dari besi kuno (tulang mawas).
Mengikut ahli kaji manusia dan ahli sejarah, orang Melayu pesisir (DeutroMalays) ialah nenek moyang orang Melayu yang tinggal di daerah pantai Semenanjung Tanah Melayu. Pendek kata pada zaman dahulu kala selain daripada orang asli iaitu orang Semang dan puaknya di Negeri Pahang Darul Makmur telah didiami oleh manusia yang disebut dalam ilmu sejarah sebagai manusia zaman batu pertengahan, zaman batu akhir atau permulaan zaman gangsa lagi.
Pemerintahan Negeri
Menurut riwayat tua pemerintahan negeri ini dijalankan dengan cara pemerintahan beraja dari semenjak zaman dahulu kala membawa ke masa sekarang. Keturunan raja Melaka itulah yang lama sekali berkuasa di Negeri Pahang Darul Makmur dan pemerintahan daripada waktu itu memakai gelaran Sultan dan keturunan ini memerintah lebih dari 200 tahun semenjak daripada raja bernama Sultan Mahmud Shah yang masyhur di dalam Sejarah Marhum Mangkat Di julang dalam tahun 1699.
Setelah itu pemerintah Pahang pindah kepada keturunan Bendahara Tuan Habib Abdul Majid, Bendahara Padang Saujana Johor. Dari titisan keluarga dan zuriat ini juga telah menjadikan Negeri Pahang Darul Makmur terputus dari takluk Riau dan telah menubuhkan satu pemerintahan merdeka, berkuasa penuh sebelum ini, menjalinkan persahabatan dengan Sultan hinggalah sekarang ini.
Pihak Inggeris telah meluaskan kuasanya ke Negeri Pahang Darul Makmur, Residen pertama iaitu J.P.Rodger telah dilantik dalam bulan Oktober 1888. Perkara utama yang diberikan perhatian oleh Inggeris ialah menentukan tempat letaknya pusat pentadbiran Negeri Pahang Darul Makmur. Tiga tahun kemudian iaitu dalam tahun 1891 pusat pentadbiran ini dipindahkan dari Pekan ke Lipis. Rancangan ini hanya untuk buat sementara sahaja tetapi rancangan yang dikatakan sementara itu telah memakan masa lebih dari 64 tahun kerana pusat pentadbiran Negeri Pahang Darul Makmur hanyalah dipindahkan ke Kuantan pada tahun 1955.
Cadangan untuk pemindahan pusat pentadbiran ini telah dibuat semenjak tahun 1901 lagi, tetapi keputusan muktamad untuk memindahkan pusat pentadbiran Negeri Pahang dari Kuala Lipis ke Kuantan diambil pada 2 Mac 1953; Bagi memilih tempat yang bersesuaian bagi pusat pentadbiran Negeri Pahang, pihak Kerajaan Negeri telah memusatkan pandangannya kepada dua kawasan iaitu Temerloh / Mentakab dan Kuantan. Tetapi disebabkan bentuk mukabumi Temerloh / Mentakab yang tidak rata dan memerlukan perbelanjaan yang besar untuk pembangunannya maka Kuantan telah diputuskan untuk dijadikan ibu negeri Pahang Darul Makmur.
Pusat pentadbiran Negeri Pahang Darul Makmur telah dipindahkan ke Kuantan pada hari Sabtu 27 Ogos 1955 dengan dirasmikan oleh KDYMM Sultan Abu Bakar Ri'ayatuddin Al Muadzam Shah Ibni Al Marhum Al Sultan Abdullah Al Mu'tasim Billah, DK., SIMP., DK., SIMP., DK(Brunei)., DK(Johor)., DK(Perak)., SPDK(Sabah)., GCMG. Manakala pada 28 Februari 1970, bangunan pentadbiran pusat berpindah ke Wisma Sri Pahang.
Sistem Perhubungan Awal Di Negeri Pahang
Pada zaman dahulu di Negeri Pahang Darul Makmur sungai-sungai seperti Sungai Pahang, Sungai Kuantan, Sungai Bebar, Sungai Rompin, Sungai Endau, Sungai Tembeling, Sungai Jelai, Sungai Semantan dan cawangan-cawangan sungai itu serta beberapa buah sungai kecil yang lain telah digunakan sebagai jalan perhubungan. Begitu juga perhubungan antara Negeri Pahang Darul Makmur dan negeri-negeri lain di sekitarnya. Orang yang hendak pergi ke Kelantan ikut Sungai Tanum anak Sungai Jelai atau ikut Sungai Sat dan Sungai Sepia, kedua-duanya anak Sungai Tembeling. Sungai Sepia itu boleh juga digunakan jika hendak pergi ke Negeri Terengganu. Perhubungan dengan Negeri Perak dihubungi oleh jalan-jalan yang lebih sukar iaitu ikut Sungai Bertam dan Sungai Lipis. Kedua-duanya adalah anak Sungai Jelai. Perhubungan dengan Negeri Selangor pula melalui Sungai Semantan dan cawangannya.
Jalan yang utama digunakan oleh orang pada zaman dahulu ialah jalan yang menghubungkan Negeri Pahang Darul Makmur dengan daerah-daerah di Hulu Muar dan Negeri Melaka. Jalan ini dari Negeri Pahang Darul Makmur ikut (mudik) Sungai Pahang; kemudian masuk ke sebuah anak Sungai Pahang yang bernama Sungai Bera, selepas itu ikut pula sebuah anak Sungai Bera bernama Sungai Serting. Pada suatu tempat di hulu Sungai Serting, naik ke darat sejauh tiga ratus ela, masuk pula Sungai Jempol, menghilir Sungai Jempol dan masuk ke Sungai Muar. Dari Muar bolehlah pergi ke Melaka dan tempat-tempat lain di barat Semenanjung Malaysia. Jalan inilah yang telah diikuti oleh Sultan Mahmud Shah Melaka dan putera baginda Sultan Ahmad setelah ia dikalahkan oleh orang-orang Portugis di Pagoh dan Bentayan (Kuala Muar) pada akhir tahun 1511. Jalan ini juga yang digunakan oleh Sultan Ali (putera Sultan Husain Shah Singapura) dari Kampung Umbai, Melaka yang pergi berjumpa Bendahara Wan Ahmad di Pahang (Pekan) pada tahun 1863.
Manuel Godinho de Erédia, seorang pengarang dan pegawai Portugis di Melaka (tahun 1613) menyatakan: "Dari Melaka jalan menempuh Penarikan itu boleh sampai ke Pahang (dan sebaliknya), hanya enam hari perjalanan".
Perahu jalak telah digunakan bukan sahaja membawa kargo dan barang-barang tetapi juga untuk membawa penumpang. Jalak boleh memuatkan dua belas penumpang dan lebih kurang 15 tan kargo. Dari Kuantan ke Kuala Pahang sewa yang dikenakan untuk satu perjalanan ialah $25.00. Syarikat Lombong Bijih Timah Sungai Lembing (PCCL) telah memulakan perkhidmatan harian antara bandar Kuantan dan Pasir Kemudi. Dari Pasir Kemudi penumpang dan kargo dibawa dengan keretapi ke Sungai Lembing.
Sebelum siap jalanraya dari Jerantut ke Kuantan, pegawai di Ulu Pahang yang hendak ke Kuantan akan menggunakan perahu atau rakit menghilir Sungai Pahang atau untuk pergi ke Pekan.
Setelah beberapa tahun kerajaan Inggeris mentadbir Pahang, usaha membina jalanraya pun dimulakan. Pada penghujung tahun 1910 jalan sepanjang 18 batu dari Kuantan menuju Ulu Pahang siap dibuka kepada orang ramai. Feri mula dibuka dan digunakan oleh orang ramai pada 5 September 1910 di Kuantan. Dalam tahun 1918 jalan raya Jerantut-Kuantan dapat dihubung terus ke Kuala Lipis. Hujung tahun 1933, jalan raya dari Pekan ke Kuantan dibuka dengan rasminya. Kemudahan perhubungan negeri ini terus maju dengan banyaknya pembinaan jalan raya, jambatan dan lapangan terbang serta pelabuhan. Kesemuanya ini dapat memendek dan memudahkan perjalanan serta perhubungan antara satu tempat dengan satu tempat di Negeri Pahang Darul Makmur di Malaysia dan negara-negara jiran seperti Singapura di sebelah selatan dan Thailand di sebelah utara.
Perisikan tentera
Perisikan tentera adalah tatatertib tentera yang menggunakan pengumpulan maklumat dan analisis untuk memberi panduan dan hala tuju kepada komander bagi menyokong keputusan mereka. Ini dicapai dengan menyediakan penilaian data dari pelbagai sumber, ditujukan kearah keperluan misi komander atau bertindakbalas kepada persoalan sebagai sebahagian daripada perancangan operasi atau kempen. Dalam usaha untuk menyediakan analisis, keperluan maklumat komander mestilah dikenal pasti dahulu. Keperluan maklumat kemudiannya digabungkan kedalam koleksi risikan, analisa, dan penyebaran maklumat.
Bidang kajian termasuklah persekitaran operasi, pasukan yang bermusuhan dan berkecuali, penduduk awam di kawasan operasi tempur, dan kawasan berkepentingan lain yang lebih luas. Aktiviti risikan dijalankan di semua peringkat, dari taktikal hingga ke strategik, dalam masa aman, tempoh peralihan perang, dan semasa perang.
Kebanyakan kerajaan mengekalkan keupayaan risikan tentera bagi menyediakan analitis dan anggota yang mengumpul maklumat di kedua-dua unit pakar dan dari pasukan dan perkhidmatan lain. Keupayaan perisikan tentera berinteraksi dengan kebolehan risikan awam untuk memaklumkan pelbagai aktiviti politik dan ketenteraan.
Anggota yang dipilih untuk tugas-tugas risikan boleh dipilih berdasarkan keupayaan analitis mereka dan kecerdasan peribadi sebelum menerima latihan rasmi.
Jenis-jenis perisikan
Operasi risikan dilaksanakan diseluruh hierarki politik dan aktiviti ketenteraan.
Perisikan strategik
Perisikan strategik adalah berkenaan dengan isu-isu yang luas seperti ekonomi, penilaian politik, keupayaan tentera dan niat negara-negara asing (dan, terus bertambah, pelaku bukan negara). Risikan ini boleh menjadi saintifik, teknikal, taktikal, diplomatik atau sosiologi, tetapi perubahan ini di analisis dalam kombinasi dengan fakta-fakta yang diketahui tentang kawasan yang berkenaan, seperti geografi, demografi dan kapasiti industri.
Perisikan operasi
Perisikan operasi memberi tumpuan kepada sokongan atau penolakan perisikan di peringkat operasi. Peringkat operasi adalah dibawah paras pimpinan strategik dan merujuk kepada reka bentuk manifestasi praktikal.
Perisikan taktikal
Perisikan taktikal memberi tumpuan kepada sokongan operasi di peringkat taktikal dan akan diserapkan ke pasukan tempur. Di peringkat taktikal, taklimat disampaikan untuk mengawasi ancaman semasa dan keutamaan koleksi. Pengawasan ini kemudian disoal untuk mendapatkan maklumat bagi analisis dan komunikasi melalui rantaian laporan.
Tugasan risik
Risikan mesti mengikut keperluan komander, berdasarkan objektif tentera dan rangka pelan untuk operasi. Objektif tentera menyiapkan fokus untuk menganggar proses, dari mana beberapa keperluan maklumat yang diperolehi. Keperluan maklumat mungkin berkaitan dengan bentuk muka bumi dan kesan keatas kenderaan atau pergerakan anggota, penyusunan pasukan bermusuh, sentimen penduduk tempatan dan keupayaan senarai tempur pihak bermusuh.
Sebagai menyahut pada keperluan maklumat, staf analisis menarik maklumat yang sedia ada, mengenal pasti jurang dalam pengetahuan yang ada. Mengetahui adanya jurang, staf boleh menyuruh koleksi aset-aset dikumpul untuk keperluan.
Laporan analisa memanfaatkan semua sumber maklumat yang ada, samada diambil daripada material yang sedia ada atau dikumpulkan sebagai reaksi pada keperluan. Laporan analisis digunakan untuk memberitahu staf perancangan yang masih ada, mempengaruhi perancangan dan mencari ramalan pihak musuh.
Proses ini dinamakan sebagai Collection Co-ordination and Intelligence Requirement Management (CCIRM) atau Pengurusan Koordinasi Koleksi dan Keperluan Risikan.
Proses risikan
Proses risikan mempunyai empat fasa: pengumpulan, analisa, pemprosesan dan penyebaran.
Di United Kingdom ia dikenali sebagai arahan, pengumpulan, pemprosesan dan penyebaran.
Dalam tentera A.S., Penyiaran Bersama 2-0 (JP 2-0) menyatakan: "Enam kategori operasi risik adalah: perancangan dan arahan; pengumpulan; pemprosesan dan eksploitasi; analisis dan pengeluaran; penyebaran dan integrasi; dan penilaian dan maklum balas."
Lihat juga
• 3
Kempen Borneo (1945)
Kempen Borneo merupakan kempen terakhir tentera Kuasa Bersekutu dalam kawasan barat daya sewaktu Perang Dunia Kedua. Dalam satu siri serangan amfibi antara 1 Mei dan 21 Julai 1945, Kor Pertama (Australia) di bawah perintah Jeneral Leslie Morshead, menyerang tentera Empayar Jepun yang menakluk pulau itu. Angkatan laut dan udara Bersekutu yang berpusat pada Armada Ke-7 AS di bawah Laksamana Thomas Kinkaid, Tentera Udara Taktikal Pertama (Australia) dan Tentera Udara Ke-13 (AS) juga memainkan peranan penting dalam kempen tersebut. Mereka ditentang Tentera Laut dan Tentera Darat Jepun di selatan dan timur Borneo, di bawah Laksamana Madya Michiaki Kamada, dan di utara dan barat oleh Tentera Darat Ke-37 Jepun yang dipimpin Leftenan Jeneral Baba Masao.
Rencana serangan Bersekutu dikenali sebagai Operation Oboe (Operasi Obo). Serangan terhadap Borneo merupakan tahap kedua Operation Montclair, yang bertujuan memusnahkan angkatan Jepun di dalam, dan menakluk semula, Hindia Timur Belanda, selatan Filipina, Sarawak dan Borneo Utara. Khususnya, Borneo dianggap strategik kerana minyaknya.
Kempen Borneo dikritik di Australia pada waktu itu dan juga waktu berikutnya, kerana dilihat sebagai sia-sia dan "membuang" nyawa anggota tentera. Para sejarawan moden seperti Max Hastings mengatakan bahawa menyerang tentera Jepun di Borneo yang sudahpun terputus hubungan dengan Jepun, merupakan pembaziran sumber. ""Apa jua pertimbangan strategi rasional akan membiarkan mereka bersendirian, dengan dipantau oleh angkatan bersekutu sehingga kejatuhan negara mereka memaksa mereka menyerah kalah.""
Beberapa hujah menyatakan bahawa kempen ini dapat mencapai beberapa objektif, seperti mengasingkan angkatan perang Jepun yang menakluk bahagian utama Hindia Timur Belanda dan tidak sedikit bilangannya, menawan bekalan minyak dan membebaskan tawanan perang Bersekutu yang tinggal dalam keadaan yang semakin teruk (lihat Kawad Maut Sandakan dan Kem Batu Lintang.
Pertempuran
Lihat juga: Susunan perang Kempen Borneo (1945)
Bakawali
Pokok Bakawali merupakan pokok tanaman hiasan, nama botaninya adalah Epiphyllum anguliger dari keluarga Cactaceae. Pokok bunga bakawali berasal dari amerika selatan-mexico.
Ianya mempunyai pelbagai khasiat terutama bagi penjagaan mata.
Ciri
Bunga bakawali hanya mekar dalam satu malam sahaja, kecuali yang jenis hibird yang boleh bertahan selama 2-3 hari. Pada umumnya tanaman jenis kaktus agak sulit ditentukan morfologinya, berbeda halnya dengan wijayakusuma. Tanaman ini mudah dikenalpasti setelah berusia tua di mana dapat dilihat daun, batang, dan bahagian-bahagian yang lain.
Batangnya terbentuk dari helaian daun yang mengeras dan mengecil yang mana bentuk batang induknya adalah silinder. Tinggi batang dapat mencapai 2-3 meter, sedang daunnya berkisar 13–15 cm. Helaian daunnya sendiri berbentuk pipih serta berwarna hijau dengan permukaan daun halus tanpa duri tidak seperti kaktus-kaktus yang lain. Kemudian setiap tepian daunnya terdapat lekukan-lekukan yang biasanya ditumbuhi tunas daun mahupun bunga.
Adapun diameter bunganya adalah 10 cm, berwarna putih dan hanya mekar di malam hari. Bakawali dikatakan sebagai pokok yang mempunyai 'penjaga' terutamanya semasa ianya sedang kembang. (Pokok bakawali kembang bermula pukul 7 petang dan kembang penuh pada pukul 12 malam sebelum layu sebelum subuh. Satu bunga pokok bakawali hanya akan berkembang sekali sahaja) Bentuk buahnya bulat yang mempunyai warna merah dan mempunyai biji yang berwarna hitam. Pembiakkan biasanya dilakukan dengan penyetekkan ataupun biji.
Hubungan dengan manusia
Masyarakat suku Jawa Yogyakarta dan Surakarta, khususnya di istana keraton percaya bahawa seorang raja yang akan naik takhta haruslah memiliki bunga bakawali atau wijayakusuma (maksudnya "bunga berjaya" dalam bahasa Jawa) sebagai syarat. Bunga ini juga dipercayai sebagai pusaka keraton diduduki Dwarawati yakni jelmaan atau titisan Wisnu sang pelestari alam iaitu Batara Kresna. Peranan bunga bakawali yang cukup signifikan dalam kebudayaan Jawa menginspirasi banyak kesenian rupa, khususnya berkaitan dengan ornamen atau ragam hias. Ragam hias berbentuk kuncup bunga bakawali sering kali dipakai untuk menghiasi pagar-pagar bangunan di pulau Jawa, seperti pejabat pemerintahan, keraton, sekolah dan sebagainya. Selain itu, terdapat batik bermotif bunga bakawali yang diangkat sebagai batik khas dari Cilacap.
Pahlavani, Iran
Pahlavani, Iran merupakan sebuah kawasan yang terletak di Iran.
Barnitz, Jerman
Barnitz merupakan sebuah kawasan perbandaran terletak di daerah Stormarn, Schleswig-Holstein, Jerman.
129
129 merupakan tahun biasa yang bermula pada hari Jumaat dalam kalendar Gregory.
Gempa bumi Christchurch 2011
Gempa bumi Christchurch 2011 merupakan gempa bumi dengan keluatan 6.3 skala richter yang menggoncang wilayah Canterbury, Pulau Selatan, New Zealand pada 22 Februari 2011, jam 12.51 tengah hari (7.51 pagi waktu Malaysia). Pusat gempa terletak berhampiran Lyttleton, pada kedalaman 5 kilometer. Bandar utama yang rosak teruk ialah Christchurch yang terletak di tepi pantai. Bandar ini merupakan bandar kedua terbesar di New Zealand. Sebelum ini gempa bumi telah berlaku di sini pada 4 September 2010.
Sekurang-kurangnya 166 orang disahkan mati dan 200 lagi hilang tepat pada 7 Mac 2011,. Perdana Menteri John Key menggelar 22 Februari sebagai "hari yang paling malang di New Zealand". Kerajaan New Zealand telah mengisytiharkan darurat buat kali pertama di New Zealand, dalam malapetaka paling dahsyat di negara itu dalam tempoh 80 tahun. Datuk Bandar Christchurch menggambarkan bandar raya yang mempunyai hampir 400,000 penduduk ini sebagai zon perang. Pada 1931, 256 maut ketika gempa bumi di bandar Napier, North Island.
Gegaran kecil turut dirasai di Kolej Universiti MAHSA, Damansara, di tengah-tengah Kuala Lumpur. Penolong Pengarah Bahagian Operasi Bomba, Jabatan Bomba dan Penyelamat Kuala Lumpur, Azizan Ismail menyatakan gegaran berlaku pada 12.45 tengah hari.
Kemusnahan
80 % bandar terputus bekalan elektrik dan telekomunikasi. Tahap kecemasan pada tahap 3. Jalan raya terjungkit atau retak dan memusnahkan kenderaan yang melaluinya. Bekalan air paip dan sistem air buangan turut rosak.
Bangunan-bangunan di Cathedral Square di tengah Christchurch runtuh sebahagian atau keseluruhannya. Antaranya ialah gereja Christchurch Cathedral yang kelihatan patah. Hospital Christchurch turut dikosongkan sementara bimbang akan runtuh, namun dibuka semula kemudiannya. Bangunan Canterbury Television (CTV) dan Canterbury Provincial Chambers turut runtuh. Begitu juga bangunan Pyne Gould Corporation turut runtuh dan 200 pekerja di dalamnya terperangkap.
Kira-kira 30 juta tan ketulan ais dari Glasiar Tasman runtuh dan masuk ke dalam Tasik Tasman, kira-kira 200 km dari titik pusat gempa. Ia turut menghentam sebuah bot dengan ombak 3.5 meter tinggi. Perkhidmatan TranzAlpine di Greymouth dan TranzCoastal di Picton dibatalkan.
Lapangan Terbang Antarabangsa Christchurch ditutup kepada semua penerbangan.
Auckland City Hospital membatalkan semua pembedahan pilihan bagi memberi tumpuan kepada kecemasan. Tentera dari Kem Tentera Burham yang terletak sekitar 30 km selatan Christchurch turut dikerah memberi bantuan.Begitu juga 3 kapal marin di Lyttelton. Pasukan menyelamat yang cedera ditempatkan di Latimer Square, Canterbury University and kilang Sanitarium di Papanui.
Pasukan bantuan
Perdana Menteri New Zealand, John Key mengerahkan pasukan pertahanan awam bertindak memberi bantuan kecemasan. Antaranya ialah Palang Merah New Zealand dan Pasukan Cari dan Selamat Bandar. Tumpuan pasukan mencari adalah pada 10 bangunan utama yang runtuh.
Negara Australia telah menghantar pasukan bantuan terutama pasukan mencari, menyelamat dan kecemasan dari New South Wales. Mereka pergi dengan RAAF C-130 Hercules menuju ke Christchurch. Menteri Luar Australia, Kevin Rudd menyatakan pasukan kedua turut dihantar ke sana membawa pelbagai peralatan. Perdana Menteri Australia Julia Gillard berjanji akan menghantar apa jua bantuan yang diperlukan oleh John Key.
Negara Amerika Syarikat, Australia, Jepun, Taiwan, Israel, Kanada, United Kingdom, PBB dan Kesatuan Eropah turut menawarkan bantuan.
Timbalan Menteri Luar Malaysia, Senator A. Kohilan Pillay terbang ke Christchurch untuk meninjau keperluan dan keselamatan rakyat Malaysia yang berada di bandar itu. Seramai 390 pelajar Malaysia berada di Christchurch.
Nemeskolta
Nemeskolta merupakan sebuah kampung yang terletak di wilayah Vas, barat Hungary.
America America
Filem America America merupakan sebuah filem Hitam-Putih yang dikeluarkan di Amerika Syarikat pada tahun 1963. Ia diarah oleh Elia Kazan dan merupakan filem dalam genre Drama.
William Peel (pentadbir koloni)
Sir William Peel KCMG, KBE (nama Cina: 貝璐, 27 Februari 1875 – 24 Februari 1945) adalah seorang pentadbir koloni British yang menjadi Gabenor Hong Kong.
Kehidupan awal
Peel dilahirkan di Hexham, Northumberland, England. Beliau adalah anak kepada Rev. W. E. Peel bagi Boston Spa di Yorkshire. Dia menghadiri Sekolah Silcoates dan kemudiannya Kolej Queens, Cambridge.
Perkhidmatan Koloni Awal
Dia menjadi kadet dalam Perkhidmatan Koloni pada 1897 dan kemudiannya dilantik sebagai Pemangku Pegawai Daerah Nibong Tebal pada tahun 1898 dan Bukit Mertajam pada tahun 1899 dan Province Wellesley sehingga 1901. Lantikan berikutnya sebagai Pemangku Setiausaha Koloni Kedua membawanya ke Singapura pada tahun 1902 sehingga dia kembali ke Pulau Pinang pada tahun 1905 untuk berkhidmat sebagai Pemangku Hakim Kedua dan Koroner. Selepas berkhidmat sebagai Pemangku Auditor pada tahun 1908 di Pulau Pinang, dia meneruskan perkhidmatannya dalam pelbagai jawatan di Negeri Melayu Bersekutu seperti Pemangku Setiausaha pada Residen Selangor pada tahun 1909 dan Pemangku Pegawai daerah Hulu Perak pada tahun 1910, sebelum kembali ke Pulau Pinang sebagai Presiden Majlis Daerah pada tahun 1911. Dia menjadi pemangku Majlis Residen bagi Pulau Pinang dari (26 Februari - 5 Oktober 1917). Kemudian dia menjadi presiden majlis perbandaran Singapura pada tahun 1918. Pada tahun 1919, dia dilantik sebagai pengawal laluan bersama buruh bagi Negeri Melayu Bersekutu dan Negeri-negeri Selat pada tahun 1920; dan pengerusi Kommiti Penganggur Eropah pada tahun 1921. Pada tahun 1922, dia menjadi Penasihat Residen British bagi Kerajaan Kedah. Dia kemudian menjadi Pemangku Majlis Residen Pulau Pinang dari 10 May hingga 9 Julai 1925. Pada tahun 1927, dia bertindak sebagai pegawai tadbir kerajaan dan High Commissioner bagi Negeri Melayu, setelah dilantik sebagai Ketua Setiausaha pada Kerajaan pada tahun 1926.
Gabenor Hong Kong
Pada 9 May 1930, Peel dilantik sebagai Gabenor Hong Kong. Semasa pentadbirannya, sistem telefon di Hong Kong diautomatik, dan penerbangan kekal pertama antara China dan Hong Kong ditubuhkan. Juga Peel menyelia pembinaan Rumah Rehat Gabenor di Fanling, di Jajahan Baru.
Peel bersara pada May 1935.
Kehidupan peribadi
Peel berkahwin dengan Violet Mary Drake, anak pada W. D. Laing dan mendapat dua anak lelaki.
Tempat dinamakan sempena namanya
Peel Rise di Hong Kong dan Peel Avenue di Pulau Pinang dinamakan sempenannya. Selain itu Pusat Kesihatan Violet Peel dinamakan sempena isterinya. Blok Peel di Sekolah King George V - Hong Kong dinamakan sempenannya. Jalan Peel di Kuala Lumpur juga sempena namanya.
Res 2
Res 2 (kadangkala diolah sebagai Res2) merupakan sebuah kumpulan gadis Malaysia. Ditubuhkan pada 1992 dan merupakan kumpulan muzik pertama di bawah payung syarikat rakaman Suria Records, ahli klasik kumpulan ini terdiri daripada Erin, Baby Arin, Umie, Watie, Yatie dan Dida. Kumpulan ini mula dikenali umum menerusi lagu hits mereka, "Kepastian dan Pengertian" yang dimuatkan dalam album sulung mereka, 3C - Cita-Cita & Cinta.
Sejarah
Res2 - disebut sebagai Restu - ditubuhkan pada penghujung 1992 ketika demam muzik rap sedang melanda Malaysia. Mungkin berinspirasikan nama kumpulan rap yang sedang popular iaitu 4U2C, maka Res2 juga memilih nama yang menggunakan nombor sebagai pengganti (sebahagian) perkataan. Pada mulanya pihak media cetak agak bercelaru untuk menulis nama Res2, ada yang menulisnya sebagai Rest-2 dan ada pula yang menulisnya sebagai Res'2. Hanya selepas album mereka dikeluarkan tidak lama kemudian barulah ejaan nama Res2 dapat dipastikan.
Ahli Res2 semasa awal kemunculan mereka ialah Baby Arin, Erin, Ezza, Yati dan Wati. Mereka berlima pada asalnya merupakan penari sambilan dalam kumpulan Tag Dancers pimpinan Shawal. Tugas mereka ketika itu ialah sebagai penari iringan kepada penyanyi-penyanyi popular yang membuat persembahan pentas. Pengarah Promosi syarikat rakaman Suria Records (SRC) iaitu Mas Omar telah mengesan bakat mereka dan seterusnya membentuk mereka menjadi sebuah kumpulan penyanyi.
Pada 28 November 1993, album pertama Res2 berjudul 3C - Cita-Cita & Cinta telah dilancarkan. Album lagu-lagu pop, tarian dan berunsur rap itu mendapat perhatian meluas dan dilaporkan menerima tempahan awal sebanyak 30 ribu unit. Antara lagu popular Res2 ialah "Kepastian dan Pengertian" yang muziknya digubah oleh kumpulan hip hop terawal Malaysia, Krash Kozz. Lagu-lagu lain dalam album tersebut ialah 3C, Rasa Sayang, Pesta Res2, Jejaka Idaman, Wawasan & Remaja. Sebuah lagi lagu yang berjudul "Sentuhan Cinta" ialah saduran daripada lagu popular "(Dying Inside) To Hold You" nyanyian asal penyanyi Amerika Syarikat, Timmy Thomas.
Pada 1994, Res2 telah ditampilkan sebagai penyanyi undangan dalam filem Putera arahan Zulkeflie M. Osman. Pada waktu itu juga mereka mula ditonjolkan oleh majalah-majalah hiburan dalam gaya dan imej yang seksi, terutama sekali anggota dua beradik, Baby Arin & Erin. Mereka kemudiannya muncul dengan album kedua, Kiriman Rindu pada 10 April 1995.
Pada 11 Disember 1995, Res2 muncul dengan album ketiga, Rindu dan ini merupakan album terakhir mereka bersama Suria Records sebelum kontrak mereka tamat pada awal 1997, pada masa yang sama Res2 secara rasminya dibubarkan.
Orry-la-Ville
ialah sebuah komun di jabatan Oise di utara Perancis, wilayah Picardy.
Retro (kumpulan muzik)
Retro  merupakan sebuah kugiran berempat Malaysia yang menyampaikan lagu-lagu berbahasa Melayu. Nama kumpulan ini diambil sempena corak muziknya yang menonjolkan muzik masa yang lebih awal, yang cukup popular di sekitar tahun 70-an, tetapi disusun dan diatur dengan lebih progresif. Kumpulan Retro mengetengahkan konsep serta mood yang riang dan funky ibarat sebuah party band.
Kumpulan Retro menjadi artis rakaman di bawah naungan syarikat EMI (Malaysia) Sdn. Bhd. Dituruti dengan syarikat BMG Music Sdn. Bhd. dengan rakaman lagu "Pedih Luka Jiwa Merana". Lagu ini turut disiarkan dalam rancangan Pilihan Bersama Radio Muzik pada 1 Disember 1999. Lagu-lagu yang dimuatkan di dalam album tersebut antaranya Pedih Luka Jiwa Merana, Ini Bukannya Mimpi Lagi, Hei Dengarkanlah, Buat Buatlah Sedar, Warisan Pujangga, Duit Al Kisah dan beberapa lagi.
Lagu ini kemudiannya telah dikeluarkan kembali dengan album kompilasi berjudul Juara Karokey - Volume 2 di bawah syarikat New Southern Music Sdn Bhd pada 2008.
Pemberontakan Easter
Pemberontakan Easter atau Kebangkitan Easter (Bahasa Ireland: Éirí Amach na Cásca),  merupakan pemberontakan bersenjata yang berlangsung di Ireland sepanjang Minggu Easter pada bulan April tahun 1916. Pemberontakan tersebut diadakan golongan republikan Ireland untuk mengakhiri pemerintahan British di Ireland serta mewujudkan suatu Republik ketika United Kingdom masih lagi giat terlibat dalam Perang Dunia Pertama. Ia merupakan pemberontakan yang paling penting di Ireland sejak 1798, dan ia merupakan tindakan bersenjata pertama ketika zaman revolusi Ireland.
Sebuah persatuan berahli tujuh orang iaitu Persaudaraan Republikan Ireland  memulakan pemberontakan itu yang berlangsung selama enam hari pada Isnin Easter, 24 April 1916. Ahli Sukarelawan Ireland yang dipimpin oleh guru sekolah dan aktivis bahasa Ireland Patrick Pearse, bergabung dengan Tentera Warga Ireland yang lebih kecil diketuai James Connolly serta 200 wanita Cumann na mBan menyerbu lokasi-lokasi utama di Dublin dan mengisytiharkan tertubuhnya Republik Ireland. Tentera Darat British membawa masuk beribu-ribu tentera bantuan serta meriam dan kapal perang. Pertempuran jalanan sengit berlaku di pusat kota di mana para pemberontak giat melindungi benteng mereka memperlahankan kemaraan tentera British serta menyebabkan kerosakan berat. Pergaduhan di tempat-tempat lain di Dublin pula lebih tertumpu antara penembak hendap dan jarak jauh. Kedudukan utama pemberontak secara beransur-ansurnya dikepungi dan diserang. Ada terpencil tindakan di bahagian-bahagian lain Ireland, dengan serangan di barak Polis Diraja Ireland  Ashbourne, County Meath, County Cork dan di County Galway, dan penawanan kota Enniscorthy, County Wexford. Jerman telah menghantar bekalan senjata untuk kegunaan pemberontak namun pihak British telah merampasnya sebelum Kebangkitan itu bermula lagi. Pemimpin Tentera Sukarelawan Eoin MacNeill telah mengeluarkan arahan pembatalan atas usaha menghentikan Kebangkitan tersebut, seterusnya mengurangkan bilangan pemberontak yang dikerahkan.
Tentera British yang lebih banyak angkatan mereka serta senjata berbahaya berjaya menumpaskan Pemberontakan tersebut. Pearse bersetuju untuk menyerah diri tanpa syarat pada Sabtu 29 April, walaupun sekali-sekala pertempuran terus sampai minggu, ketika kata mencapai lain kedudukan pemberontak. Selepas penyerahan diri tersebut berlaku, Ireland diperintahkan di bawah undang-undang tentera. Sebanyak kira-kira 3500 orang yang telah ditahan oleh British, ramai daripada mereka sendiri tiada kaitan dengan Kebangkitan tersebut dengan 1,800 orang daripada mereka telah dihantar ke kem-kem penahanan dan penjara di Britain. Kebanyakan pemimpin Kebangkitan tersebut telah dihukum mati dalam mahkamah tentera.
Kejadian ini membuakkan kembali gerakan republikanisme secara kekerasan dalam politik Ireland yang selama hampir 50 tahun lebih tertumpu kepada nasionalisme berperlembagaan. Tindak balas pihak British dalam keadaan ini juga sekaligus membawa kepada meningkatnya sokongan terhadap kemerdekaan Ireland. Pada Disember tahun 1918, golongan Republikan yang diwakili oleh parti Sinn Féin telah mendapat kemenangan besar di umum pilihan raya ke Parlimen British. Mereka tidak mengambil kerusi mereka tetapi sebaliknya mengadakan Dáil Pertama dan mengisytiharkan kemerdekaan Republik Ireland. Serangan hendap Soloheadbeg memulakan Perang Kemerdekaan tidak lama kemudian.
Sebanyak 485 orang terbunuh dalam Pemberontakan Easter: kira-kira 54% daripadanya merupakan warga awam akibat penggunaan meriam dan senjata berat atau tersilap sasaran, 30% adalah tentera British dan polisi manakala 16% daripadanya adalah dari pemberontak Irish. Lebih daripada 2600 orang yang cedera. Serangan api tersebut menyebabkan kawasan dalaman kota Dublin dalam keadaan binasa.
Latar belakang
Akta Kesatuan 1800 telah menyatukan Kerajaan Great Britain dan Kerajaan Ireland sebagai sebuah Kerajaan Bersatu Britain Raya dan Ireland yang turut membubarkan Parlimen Ireland serta memberi Ireland perwakilan di Parlimen British. Dari awal lagi,l banyak golongan nasionalis Ireland menentang kuat kesatuan ini atas khuatirnya eksploitasi dan penderitaan berterusan penduduk pulau yang membawa ke tahap emigrasi yang tinggi. Pembangkangan terhadap proses ini telah mengambil berbagai bentuk: perlembagaan ( Mencabut Persatuan; Liga Pemerintah Sendiri), sosial (pembubaran Gereja Ireland; Liga Tanah) dan revolusioner (Pemberontakan 1848; Kebangkitan Fenian). Gerakan Memerintah Sendiri Ireland berusaha untuk mencapai kerajaan sendiri untuk Ireland, dalam United Kingdom. Pada tahun 1886, Parti Parlimen Ireland (IPP) yang diketuai Charles Stewart Parnell berjaya memperkenalkan Undang-undang Berkerajaan Sendiri Pertama dalam Parlimen British, tetapi ia telah dikalahkan. Undang-undang Berkerajaan Sendiri Kedua yang menyusul pada tahun 1893 telah diluluskan oleh Dewan Rakyat tapi ditolak oleh Dewan Pertuanan.
Selepas kejatuhan Parnell, golongan nasionalis yang lebih muda dan radikal menjadi kecewa dengan politik parlimen dan berpaling ke arah langkah pemisahan yang lebih ekstrem. Persatuan Olahraga Gaelik, Liga Gaelik serta kebangkitan budaya di bawah William B. Yeats dan Lady Augusta Gregory bersama-sama pemikiran politik baru yang dibawa oleh Arthur Griffith dalam akhbar Sinn Féinnya dan organisasi seperti Majlis Kebangsaan dan Liga Sinn Féin telah membawa banyak orang Ireland untuk mengaitkan diri mereka dengan idea Ireland Gaelik yang merdeka. Konsep ini kadangkalanya disebut juga dengan istilah umum Sinn Féin.
Perancangan
kiri|thumb|363x363px|Poster mengenai ketua Tentera Republikan Ireland dalam Pemberontakan oleh Powell Press
Majlis Tertinggi IRB bertemu pada 5 September 1914, hanyasatu bulan setelah kerajaan Britain mengisytiharkan perang terhadap Jerman. Pada pertemuan ini, mereka memutuskan untuk mengadakan pemberontakan sebelum perang tersebut berakhir dan mendapatkan bantuan dari Jerman. Tanggungjawab merancang Pemberontakan ini telah diberikan kepada Tom Clarke dan Seán MacDermott (Mac Diarmada). Sukarelawan Ireland—lebih kecil daripada dua pasukan yang terhasil dari September tahun 1914 split atas sokongan untuk British usaha perang —telah mewujudkan sebuah "markas kakitangan" dengan Patrick Pearse sebagai Pengarah Urusan Tentera, Joseph Plunkett sebagai Pengarah Operasi Tentera dan Thomas MacDonagh sebagai Pengarah Latihan. Éamonn Ceannt kemudiannya ditambah sebagai Pengarah Komunikasi.
Isnin Easter
kiri|thumb|Pejabat Pos Awam - markas pemberontak Pada pagi Isnin 24 April, kira-kira 1,200 ahli Sukarelawan Ireland dan Tentera Warga Ireland berkumpul di beberapa lokasi di pusat kota Dublin. Di antara mereka adalah ahli-ahli kumpulan wanita Cumann na mBan yang memakai pakaian seragam Sukarelawan Ireland dan Tentera Warga, sementara yang lain pula memakai pakaian awam di samping reben kuning Sukarelawan Ireland, topi askar dan bandolier. Mereka kebanyakannya bersenjata dengan senapang (terutama 1871 Mausers), tetapi juga dengan pistol, revolver, beberapa pucuk pistol Mauser C96 semi-automatik serta bom tangan. Bilangan Sukarelawan yang dikerahkan menjadi jauh lebih kecil daripada yang diharapkan; perkara ini disebabkan oleh arahan pembatalan MacNeill yang dihantarkan dengan begitu awalnya. Walau bagaimanapun, beberapa ratus ahli Sukarelawan tetap menyertai Kebangkitan tersebut sebaik sahaja ia bermula.
Tidak lama sebelum tengah hari, pemberontak mula menyerbu lokasi-lokasi penting di pusat Dublin. Mereka merancang untuk menawan pusat bandar yang merupakan binaan bujur besar yang disempadani dua terusan: Terusan Grand di selatan dan Terusan Royal di utara, dengan Sungai Liffey di tengah-tengah. Pada selatan dan barat tepi daerah ini telah lima Tentera British barak. Kebanyakan pemberontak posisi telah dipilih untuk membela diri terhadap serangan balas dari barak. Pemberontak mengambil kedudukan mereka dengan mudah. Warga awam telah dipindahkan dan anggota polis telah diusir atau ditahan. Tingkap-tingkap dan pintu-pintu dikunci, bekalan makanan dijaga dan ruang pertolongan cemas telah disiapkan. Tambak telah didirikan di jalan-jalan untuk menghalang pergerakan Tentera British.
Penyerahan diri
Pada hari Sabtu 29 April di markas pemberontak baru, Pearse mengeluarkan perintah kepada semua pihak untuk menyerah diri Pearse menyerah diri tanpa syarat kepada Brigadier Jeneral Lowe. Dokumen penyerahan diri tersebut berbunyi:Anggota-anggota lain hanya menyerah diri selepas arahan Pearse yang dibawa oleh seorang jururawat sampai kepada mereka. sekali-sekala berjuang dengan itu terus sampai minggu, ketika kata-kata menyerahkan telah mendapat untuk yang lain pemberontak pasukan. Perintah tentera British beralih dari Lowe kepada Jeneral John Maxwell yang tiba di Dublin tepat pada masanya untuk menerima penyerahan diri para pemberontak tersebut. Maxwell turut dilantik sebagai gabenor tentera sementara Ireland.
Fosfofruktokinase
Fosfofruktokinase (phosphofructokinase, PFK; kinase fosfofruktosa) ialah enzim pengehad kadar dalam laluan glikolisis, dan bertanggungjawab dalam langkah ketiga glikolisis: penambahan kumpulan fosforil pada molekul fruktosa 6-fosfat. Enzim ini dipengaruhi oleh faktro alosterik. Dalam kebanyakan sel, AMP dan ADP ialah pengaktif fosfofruktokinase, manakala ATP ialah perencatnya.
Fungsi
Pemindahan bermangkin enzim sebuah kumpulan fosforil dari adenosina trifosfat, ATP ialah tindak balas penting dalam pelbagai jenis proses biologi. PFK memangkingkan pemfosforilan fruktosa-6-fosfat (F6P) lalu membentuk fruktosa 1,6-bisfosfat (F16P), dan merupakan langkah yang dikawal atur secara ketara dalam glikolisis. Ia direncat secara alosterik oleh ATP dan diaktifkan dengan AMP, sekali gus menunjukkan keperluan bertenaga sel apabila menuruti laluan glikolisis. PFK wujud sebagai homotetramer dalam bakteria dan mamalia (dengan setiap monomer memiliki 2 domain serupa), dan sebagia oktomer dalam yis (dengan 4 rantai alfa (PFK1) dan 4 rantai beta (PFK2), dengan rantai beta memiliki dua domain serupa seperti monomer mamalia ). Protein ini mungnkin menggunakan model kawal atur alosterik morfeein.
Jenis
Ada dua jenis fosfofruktokinase yang ada dalam manusia:
Inter Miami CF
Club Internacional de Fútbol Miami, dikenali sebagai Inter Miami CF atau ringkasnya Inter Miami, ialah sebuah kelab bola sepak profesional Amerika yang berpangkalan di Fort Lauderdale. Ditubuhkan pada 2018, kelab itu mula bermain dalam Major League Soccer (MLS) pada musim 2020. Kelab itu kini bermain dalam MLS di tempat sendiri di Stadium DRV PNK, tapak bekas Stadium Lockhart di Fort Lauderdale, Florida berdekatan.
Sejarah
Pada November 2012, pesuruhjaya MLS Don Garber mengesahkan minat baharu liga untuk meletakkan francais pengembangan di Miami, selepas Miami Fusion tutup selepas musim 2001 dan bidaan pengembangan diketuai oleh usahawan telekomunikasi Bolivia yang berpangkalan Miami, Marcelo Claure dan FC Barcelona. gagal pada tahun 2009.
Apabila David Beckham yang menerima pilihan untuk membeli pasukan pengembangan pada harga $25 juta ketika menyertai liga pada 2007, menamatkan karier permainannya pada April 2013, pihak liga mengadakan perbincangan awal dengan penasihat Beckham mengenai beberapa sasaran pengembangan, termasuk Miami. Pada tahun yang sama, pelabur lain, termasuk pembiaya Itali Alessandro Butini dan pemilik Miami Dolphins Stephen M. Ross menyatakan minat untuk memiliki francais Miami juga.
Dalam ucapan State of the League pada Disember 2013, Garber mengenal pasti Beckham dan Simon Fuller sebagai bakal pemilik di Miami. Lewat bulan itu, pada 17 Disember, pesuruhjaya Miami-Dade County mengundi sebulat suara untuk membenarkan Datuk Bandar Carlos A. Giménez berunding dengan kumpulan yang diketuai Beckham mengenai stadium baharu di pusat bandar Miami. Liga mengumumkan bahawa Beckham melaksanakan pilihannya pada 5 Februari 2014, dan Miami Beckham United, kumpulan pelaburan yang diketuai oleh Beckham, Fuller dan Claure, akan memiliki francais pengembangan di Miami, dengan mengandaikan bahawa pembiayaan untuk stadium boleh dipersetujui. Dalam pembentangan kepada pegawai dan bakal pelabur, kumpulan pemilikan menggunakan "Miami Vice" dan "Miami Current" sebagai tajuk kerja kelab. Selepas cadangan stadium awalnya gagal, Pesuruhjaya Garber mengulangi pada Ogos 2014 bahawa pembesaran tidak akan diluluskan sehingga pelan stadium pusat bandar diperolehi. Beckham membeli Fuller pada Mei 2019.
Pada 29 Januari 2018, kumpulan Miami Beckham United, empat tahun selepas pengumuman asal pemilikan untuk mengejar pasukan, telah dianugerahkan francais MLS ke-25, dan ditetapkan untuk dilancarkan pada musim 2020. Pengumuman itu mewakili sebahagian daripada pengembangan MLS yang lebih besar yang akan meningkatkan bilangan pasukannya kepada 26 pasukan menjelang 2020 dan 30 selepas itu. Sejak pengumuman asal Beckham tentang hasratnya untuk menempatkan pasukan di Miami pada 2014, Orlando City, New York City FC, Atlanta United, Minnesota United, Los Angeles FC dan FC Cincinnati semuanya telah memulakan permainan MLS. Paul McDonough telah diupah sebagai pengarah sukan berkuat kuasa 4 Ogos. Kumpulan pemilikan pasukan itu kemudiannya dinamakan semula sebagai Miami Freedom Park LLC. Mereka mengumumkan Club Internacional de Fútbol Miami, dipendekkan kepada Inter Miami CF, sebagai nama rasmi kelab pada 5 September 2018.
Pada 30 Disember 2019, bekas pemain pasukan kebangsaan Uruguay dan pengurus CF Monterrey Diego Alonso diumumkan sebagai ketua jurulatih sulung kelab itu.
Perlawanan MLS pertama Inter Miami dimainkan pada 1 Mac 2020, tewas 1–0, di tempat lawan kepada Los Angeles FC. Pemain ditetapkan Rodolfo Pizarro menjaringkan gol pertama dalam sejarah Inter Miami pada perlawanan berikutnya pada 7 Mac, dalam kekalahan 2–1 kepada DC United. Perlawanan tempat sendiri pertama mereka sepatutnya pada 14 Mac 2020, menentang LA Galaxy, bekas kelab Beckham. Perlawanan itu telah ditangguhkan kerana pandemik COVID-19. Pada 23 Ogos 2020, Inter Miami mencatat kemenangan francais pertama mereka, 3–2 ke atas Orlando City. Pada 18 Januari 2021, pengurus pasukan wanita England, Phil Neville dilantik sebagai ketua jurulatih baharu, dan Chris Henderson dari Seattle Sounders FC pula dilantik sebagai ketua pegawai bola sepak dan pengarah sukan.
Pada 28 Mei 2021, MLS mengumumkan bahawa ia akan membenarkan Inter Miami CF, pemilik Jorge Mas, dan bekas pengarah sukan Paul McDonough kerana melanggar peraturan senarai pemain semasa musim 2020. Kelab itu telah menandatangani Blaise Matuidi dan Andrés Reyes menggunakan wang peruntukan disasarkan (TAM) untuk mematuhi keperluan had gaji dan mengelak daripada menggunakan tiga slot pemain ditetapkan, tetapi didapati telah melebihi TAM maksimum $1.61 juta setiap pemain. MLS mendenda kelab itu $2 juta dan mengurangkan dolar peruntukannya sebanyak $2.27 juta bagi musim 2022 dan 2023, manakala Mas didenda $250,000 dan McDonough digantung daripada aktiviti liga sehingga akhir musim 2022. Sebelum pengumuman itu, Matuidi telah diklasifikasikan semula sebagai pemain ditetapkan dengan mengambil slot yang diduduki oleh Matías Pellegrini yang dipinjamkan ke Fort Lauderdale CF selepas kontraknya dibeli oleh kelab itu.
Razdar, Ahmadi
Razdar, Ahmadi merupakan sebuah kawasan yang terletak di Iran.
Jerome Karle
Jerome Karle (lahir Jerome Karfunkle; 18 Jun 1918 - 6 Jun 2013) ialah seorang ahli kimia fizikal Amerika. Bersama Herbert A. Hauptman, beliau dianugerahkan Hadiah Nobel dalam Kimia pada tahun 1985, untuk analisa langsung struktur kristal dengan menggunakan teknik penyebaran sinar-X.
Badak sumbu kerbau
Badak sumbu kerbau atau badak sumbu Sumatera (nama saintifik: Dicerorhinus sumatrenesis. ) ialah spesies badak yang terkecil saiznya di dunia serta merupakan salah satu haiwan yang terlindung. Ia terdapat dari kaki gunung Himalaya sehingga ke Myanmar, Thailand, Indonesia (terutamanya pulau Sumatera yang memberi nama umum lain dan saintifknya) dan Malaysia. Nama saintifiknya
Badak sumbu ini adalah spesies terakhir badak sumbu yang masih wujud di Malaysia. Sepupu genus terdekat, badak sumbu Jawa telah pupus di Tanah Melayu, kali terakhir dilihat pada tahun 1932.
Ciri-ciri
Badak sumbu kerbau ialah haiwan mamalia yang biasanya hidup sendirian dalam habitat yang lembap dan teduh. Haiwan herbivor ini makan pucuk dan daun-daun muda pokok tertentu. Ia sering berkubang untuk menyejukkan badan, menghalang lalat pikat menghisap darahnya serta mengelakkan jangkitan penyakit kulit. Tetapi sekiranya badak kerbau ini terlalu lama terdedah di bawah cahaya matahari, kulitnya akan menipis.
Pemeliharaan
Penerokaan hutan telah memusnahkan habitat badak sumbu kerbau dan menghalangnya kembali ke tempat pasangannya untuk mengawan. Hal ini menjejaskan pembiakan badak sumbu kerbau. Selain itu, badak sumbu kerbau juga menjadi mangsa pemburu haram yang membunuh untuk mendapatkan sumbunya. Sumbu badak ini telah dikatakan boleh dijadikan ubat untuk menambahkan tenaga dan menyejukkan badan.
Dianggarkan kurang daripada 300 ekor badak kerbau masih kekal pada hari ini (2005), kebanyakannya dalam hutan kelompok kecil di Indonesia dan Malaysia. Sekitar 70 ekor hidup liar di hutan Semenanjung Malaysia, kebanyakannya di Taman Negara Malaysia.
Menyedari ancaman terhadap spesies badak ini, Jabatan Perlindungan Hidupan Liar dan Taman Negara (Perhilitan) Malaysia telah membuka sebuah pusat pemeliharaan badak sumbu Kerbau di Hulu Selangor, Selangor sejak tahun 1984. Di sini, haiwan ini dipelihara di dalam kandang yang menyerupai habitat asalnya. Ada juga yang dilepaskan dalam kawasan seluas 10 hektar untuk tujuan pembiakan.
Badak sumbu Kerbau telah diisytiharkan sebagai salah satu daripada 12 haiwan yang paling diancam kepupusan di dunia oleh Pemuliharaan Semulajadi dan Sumber Semulajadi Antarabangsa (International Conservation of Nature and Natural Resources). Dalam "Persidangan Pakar Badak Asia 1987" (The Asian Rhino Specialist Group Conference), subspesies Harrisoni (Dicerorhinus sumatrensis harrissoni) yang hanya terdapat di Borneo telah dianggapi sebagai subspesies yang paling terancam.
Pupus di habitat liar di Malaysia
Pada 21 Ogos 2015, dalam satu siri laporan penyelidikan yang diterbitkan di Oryx, Jurnal Pemuliharaan Antarabangsa. Sekumpulan saintis dari Universiti Copenhagen, Denmark telah menulis bahawa selain dua ekor badak sumbu Sumatera yang hidup dalam tangkapan pada tahun 2011 dan 2014, tiada lagi tanda-tanda yang menunjukkan bahawa haiwan ini masih hidup bebas di hutan belantara di Malaysia, walaupun usaha menjejaki kelibat haiwan ini sudah dijalankan bertahun-tahun, namun tiada rekod ia dijumpai. Laporan penyelidikan ini telah disediakan dan ditelaah secara bersama oleh 11 orang pakar pemuliharaan.
Seorang penyiasat dari Pusat Makroekologi, Evolusi dan Iklim, Universiti Copenhagen, Rasmus Gren Havmøller, berkata:
"Sehingga Jun 2015, tiada tanda-tanda bahawa spesies ini dijumpai di Sabah, ia selamat untuk mengatakan tidak lagi wujud spesies ini di habitat liar di Malaysia. Hanya terdapat tiga ekor badak sumbu Sumatera dalam kurungan di Malaysia, semuanya dalam hutan di negeri Sabah. Kali terakhir dijumpai spesies ini di Semenanjung Malaysia adalah pada tahun 2007."
Beliau menambah, "Kini semuanya bergantung kepada kurang daripada 100 ekor haiwan ini wujud di Sumatera dan Kalimantan, terdapat 9 ekor haiwan ini yang masih hidup dalam kurungan di Indonesia, Malaysia dan Amerika Syarikat. Adalah penting untuk menjaga kelangsungan hidup spesies ini supaya dapat ditonton oleh masyarakat terluas, beerti satu program bersepadu perlu dijalankan melepasi sempadan negara dan antarabangsa untuk memaksimumkan keseluruhan kadar kelahiran spesies ini, termasuk juga yang kini masih tinggal dalam kurungan. Zon pengurusan intensif adalah jalan terakhir untuk menyelamatkan spesies ini."